ปตท.สผ.แจกปันผลครึ่งปีหุ้นละ2.55บาท
ปตท.สผ.แจกปันผลครึ่งปี หุ้นละ 2.55 บาท&nbsp; ตั้งเเต่ 1 ม.ค.2553 ถึงวันที่ 30 มิ.ย.2553
29 ก.ค. 2553

ปตท.สผ.แจกปันผลครึ่งปี หุ้นละ 2.55 บาท  ตั้งเเต่ 1 ม.ค.2553 ถึงวันที่ 30 มิ.ย.2553
นายอนนต์ สิริแสงทักษิณ ประธานเจ้าหน้าที่บริหาร และกรรมการผู้จัดการใหญ่  บริษัท ปตท.สำรวจและผลิตปิโตรเลียม  (PTTEP) หรือ ปตท.สผ. แจ้งตลาดหลักทรัพย์ว่าคณะกรรมการบริษัทฯ ในการประชุมครั้งที่ 10/2553/316 ในวันที่ 29 ก.ค.2553 ได้มีมติให้จ่ายเงินปันผลระหว่างกาล สำหรับผลการดำเนินงานรวมของกลุ่มบริษัทฯ งวด 6 เดือนแรกของปี 2553 ตั้งแต่วันที่ 1 ม.ค.2553 ถึงวันที่ 30 มิ.ย.2553 ในอัตราหุ้นละ 2.55 บาท ให้แก่ผู้ถือหุ้น 
ทั้งนี้ โดยแบ่งเป็น เงินปันผลจ่ายจากกำไรสุทธิที่เสียภาษีเงินได้ตาม พ.ร.บ. ภาษีเงินได้ปิโตรเลียมและตามประมวลรัษฎากรที่อัตราหุ้นละ 2.34 บาท และ 0.21 บาท ตามลำดับ โดยกำหนดวันปิดสมุดทะเบียนพักการโอนหุ้นเพื่อสิทธิในการรับเงินปันผลในวันที่ 17 ส.ค.2553 และจะจ่ายเงินปันผลในวันที่ 30 ส.ค.2553
ด้านราคาหุ้น PTTEP ล่าสุดเวลา 14.47 น. อยู่ที่ 149 บาท ราคาไม่เปลี่ยนแปลง มูลค่าการซื้อขาย 797.98 ล้านบาท